**מדריך לבעלי תפקידים ברדיו**

לכל תכנית רדיו יש תא אנושי שאחראי לתפעולה. כל בעלי התפקידים הם חלק ממארג אחד, ותפקידיהם משלימים אחד את השני. המטרה המשותפת שלהם היא לקיים שידור מוצלח- שעונה על המטרות והרעיונות, ושיש בו מסרים ברורים למאזין ולא בלאגן.

נמנה את כלל התפקידים בתחנת הרדיו, ומה האחריות של כל אחד מהם על התכנית.

**מגיש.ה**

מגיש התכנית תפקידו להוביל את התכנית. הוא "המדריך" בשפה שלנו, אבל במובן יותר שולט בשיח. הוא מכתיב את השאלות ולאן השיחה תזרום, ואחריותו לעשות זו בצורה ברורה שלא תשאיר את המרואיין שותק או לא מבין. המגיש מתווך את המציאות למאזינים. הוא מסביר במילים שלו, הוא מבהיר דברים חשובים ונותן את הרקע והמעטפת לשיחות ולשירים. הוא לא משאיר רגע אחד דל, החלל צריך להיות מלא במילותיו, אבל מילותיו צריכות להיות לעניין ובנושא. לכן, צריך המגיש להתכונן לשידור היטב, להיות מוכן להוביל את השיחה ולא להשאיר מקום לשקט. הוא צריך להיות חד ובסיום לתת את המסר המרכזי למי שמאזין, בסיומו של כל קטע שידור.

**טו דו ליסט למגיש:**

1. לכתוב את השאלות לשידור לכל מרואיין ואת קטעי המעברים
2. לעדכן את המרואיינים בשאלות שיעלו בשידור
3. לעשות חזרה אחת לפחות מול מישהו אחר
4. לעבור הגהה אצל העורכת

**עורך.ת**

תפקידה של העורכת לעבור על הטקסט ולעשות עליו הגהה. לוודא את שאר בעלי התפקידים, שכל הדברים קורים ומתנהלים כמו שצריך. היא בודקת שכולם מוכנים. לחדד את השאלות למרואיינים, לבדוק שהשידור כמכלול הוא מופע מעניין ורלוונטי, ועונה על המטרות, ושברור מה המסרים שלו ומה משותף לכל מה שקורה בו. היא מדריכה את המגיש ונותנת לו הכוונה לקראת השידור על מה להתעכב ומה לא. במהלך השידור בדרך כלל יש סימנים מוסכמים על מה עולה בשיחה וכדאי להתעכב עליו ועל מה לדלג, צריך לחשוב איך מתאימים את זה למציאות שלנו- איך נראת התקשורת בלייב בין המגיש לעורכת.

**טו דו ליסט לעורכת:**

1. לוודא את כלל בעלי התפקידים- לנצח על הדברים
2. לעשות הגהה לטקסט של המגיש ולחדד שאלות
3. לבדוק שכל מכלול השידור הוא רלוונטי ויש בו חוט שני
4. להכין "תיק" ובו כל הפרטים של השידור: טלפונים של המרואיינים, ליין אפ, טקסט

**מפיק.ה**

תפקידה של המפיקה דומה לתפקיד הרכזת הארגונית. היא אחראית על השגת האנשים המתאימים לשידור (אם רוצים משפחה שכולה או זמר, היא תשיג אותם ותתאם איתם). היא כותבת את הליין אפ מבחינת לוחות זמנים ודואגת לעדכן את המרואיינים בשעות השידור שלהם. היא אחראית לכנס את כולם לתיאומים וסגירות אחרונות.

**טו דו ליסט למפיקה**:

1. להשיג את המרואיינים לשידור ולתאם איתם
2. לתאם את הליין אפ בהתאם ולהיות אחראית על לוחות הזמנים
3. לוודא את הלוז המתגלגל והפגישות של הצוות לקראת והמוכנות שלהם

**עורכת מוזיקה**

תפקידה של עורכת המוזיקה להתאים ולבחור את המוזיקה לשידור. החשיבות בבחירת המוזיקה היא בתחושה ובאווירה שרוצים לייצר למאזינים, במקרה שלנו- אחדות, זיקה לאומית, אהבת הארץ, אבל וכו'... לפעמים יש צורך להתאים גם את השירים למרואיינים למשל אם מראיינים זמר שכתב שיר על אחיו (כמו גלעד שגב) אז נרצה להשמיע את השיר שלו (לדוגמא "עכשיו טוב").

**טו דו ליסט:**

1. לבחור את השירים לשידור ולהתאים אותם- מתי כל שיר- אחרי מה.
2. לכתוב למגיש את ההקשר של השירים לשידור- מה נרצה לספר על השיר? למה בחרנו אותו? מי כתב אותו ועל מה?
3. להוריד את השירים למחשב
4. לדאוג שמי שמשדר את התכנית מחזיק בשירים המורדים אצלו במחשב ובהסברים עליהם

**טכנאית השידור**

תפקידה של טכנאית השידור לוודא שהכל עובד קשורה והשידור עובר חלק. אם היינו בתחנה אמיתית היא הייתה יושבת על הקונטרול ומזיזה את הווליום ודואגת לסאונד ולאיכות השידור. במקרה שלנו אנחנו רוצים שטכנאית השידור תדע להשתמש במערכות הסטרימינג ותוכל להדריך את שאר הצוות ולתת מענה לייב בצ'אט ובטלפון בעת הצורך.

**טו דו ליסט:**

1. היכרות מעמיקה עם התוכנות
2. לקיים הדרכה על התוכנות למי שמעביר את השידור
3. להיות לעזר בלייב לכל תקלה ולתת מענה